През 1185 г. Исак II Ангел извършва държавен преврат и поставя началото на нова византийска династия – Ангелите. Но и той самият е детрониран от брат си Алексий III Ангел, който го ослепява и хвърля в тъмница в 1195 година. Синът на Исак II Ангел, Алексий IV се обръща за помощ към организаторите на IV кръстоносен поход. С помощта на кръстоносците той успява да прогони чичо си Алексий III Ангел, да освободи баща си и да се провъзгласи за негов съвладетел (1203 г.).